Bespreking:Lys van Suid-Afrikaanse kunstenaars - Wikipedia
Bespreking:Lys van Suid-Afrikaanse kunstenaars
Daar behoort 'n sterker kriteria te wees om tot die Lys van Suid-Afrikaanse kunstenaars toe te tree. Baie van die kunstenaars het bv. al kunskompetisies gewen, ander het weer al 'n solo-uitstalling gehad. Wat is die kaliber van die uitstalling?
Ek wil nie in die debat oor wat is kuns en wanneer is iemand 'n kunstenaar ingaan nie, maar sommige name wat toegevoeg word is beslis nie kunstenaars wat ooit erken is nie. Die kwessie is net dat 'n mens tog sekerlik nie iemand soos 'n Kentridge of 'n Mason saam met Piet Pompies kan klassifiseer nie.
Enige Voorstelle? --Wagter (kontak) 09:19, 27 Februarie 2009 (UTC)
Soos met enige ander onderwerp behoort kunstenaars wat op hierdie lys verskyn reeds deur betroubare, derde-party bronne gedek wees. As daar vir die onderwerp van 'n artikel geen betroubare, derde-party bronne beskikbaar is nie, behoort Wikipedia nie 'n artikel daaroor te hê nie en, in hierdie geval, behoort hulle nie op hierdie lys nie.
Dus, as Art South Africa (byvoorbeeld) 'n artikel oor Piet Pompies en sy kunswerke geskryf het, dan kan sy naam hier bygevoeg word, mits Mnr. Pompies nie die redakteur of een van die joernaliste van (of andersins verwant aan) ASA is nie. As die artikel oor Piet Pompies en sy kunsversameling was (deur ander kunstenaars en dus nie in sy hoedanigheid as kunstenaar nie), dan sal hy ook nie by hierdie lys bygevoeg kan word nie.
Die Engelse Wikipedia noem dat 'n kunstenaar aan een van die volgende vereistes moet voldoen om vir insluiting te kwalifiseer, wat vir my baie sin maak:
Ek dink daar is 'n paar ouens wat met hierdie soorte lyste 'n kans waag en hulle naam byvoeg om hul aansien te verhoog of iets soortgelyks. Anrie (kontak) 09:32, 27 Februarie 2009 (UTC)
Ontsluit van "https://af.wikipedia.org/w/index.php?title=Bespreking:Lys_van_Suid-Afrikaanse_kunstenaars&oldid=433206"
Die bladsy is laas op 27 Februarie 2009 om 09:32 bygewerk.